Transpordiamet

info@transpordiamet.ee

Meie: 29.09.2025 7-1 /196/2025 ...................................

### **Taotlus Norrby sadamaala detailplaneeringu kooskõlastamiseks**

Esitame teile kooskõlastamiseks vastavalt Planeerimisseaduse § 85 üldplaneeringut muutva Norrby sadamaala detailplaneeringu (Argepo OÜ töö nr A-06-14) Vormsi Vallavolikogu poolt vastu võetud lahenduse, et küsida sellele täiendavat kooskõlastust. Soovime kinnitust, et detailplaneering on jätkuvalt asjakohane.

Vormsi Vallavolikogu algatas 28. märts 2014 otsusega nr 7 Läänemaal Vormsi vallas Norrby külas katastriüksustel 90701:003:0304 (riigiomand), 90701:003:0319 (munitsipaalomand) ja 90701:003:0613 (eraomand) detailplaneeringu ning keskkonnamõjude eelhinnangu koostamise.

Planeeritav ala on 1,6 ha suurune. Detailplaneeringuala asub kogu ulatuses Väinamere hoiualal (KLO2000241), mis on ühtlasi Natura 2000 linnu- ja loodusala. Detailplaneeringu eesmärgiks on sadama-alale paadikuuride ehitusõiguse ja hoonestustingimuste määramine, olemasoleva väikehoone vaatlustorn-puhkekoha renoveerimise tingimuste ja puhkekoha asukoha määramine, kuivkäimlate ja prügikastide asukoha määramine, liiklemisskeemi väljatöötamine ja parkimiskoha asukoha määramine, navigatsioonimärkide asukohad maismaal, loodusliku haljastuse kujundamine sadama- ja puhkealale sobivaks, slipi taastamine ja paadikanali setetest puhastamine.

Katastriüksuse 90701:003:0304 sihtotstarve muudetakse üldkasutatavaks maaks.

Planeeringuga soovitakse vähendada ehituskeeluvööndit paadi- ja võrgukuuride ning kuivkäimla ehitamiseks hoonestusalale.

Norrby sadamaala detailplaneering võeti vastu ja suunati avalikule väljapanekule Vormsi Vallavolikogu 28.12.2015 otsusega nr 24.

Teistkordselt võeti Norrby sadamaala detailplaneering vastu 14.02.2025 otsusega nr 3.

Lugupidamisega

*/allkirjastatud digitaalselt/*

Marja-Liisa Meriste

Keskkonna-ja planeeringu spetsialist